Diari Oficial de la Generalitat Valenciana


Sumari del DOGV 4229, del 16-04-2002 (2002/3596)

RESOLUCIÓ de 3 d'abril de 2002, del sotssecretari de l'Oficina de Ciència i Tecnologia, per la qual es prorroguen les beques per a la formació de personal tècnic de suport a la investigació, concedides per la Generalitat Valenciana en l'exercici 2001.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4229

Data del DOGV
:   16-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/3596


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 3 d'abril de 2002, del sotssecretari de l'Oficina de Ciència i Tecnologia, per la qual es prorroguen les beques per a la formació de personal tècnic de suport a la investigació, concedides per la Generalitat Valenciana en l'exercici 2001. [2002/3596]
  
L'Ordre de 18 de gener de 2002, de la Conselleria d'Innovació i Competitivitat, per la qual es convoquen diferents beques i ajudes per a les accions de suport a la investigació per a l'exercici 2002, estableix en els Títols I i VI les bases per a la resolució de referència.
  
Per Resolució de 18 de febrer de 2002, del conseller d'Innovació i Competitivitat es delega la firma de les resolucions de concessió o de denegació de les ajudes convocades per l'esmentada Ordre de 18 de gener de 2002.
  
Per tot això, i una vegada comprovades les sol·licituds presentades i finalitzat el procés d'avaluació, resolc:
  
Primer
  
Prorrogar les beques per a la formació de personal tècnic de suport a la investigació concedides per la Generalitat Valenciana en l'exercici 2001, segons el que preveu l'Ordre de 30 de juny de 2000, de la Conselleria de Cultura i Educació, a les persones beneficiàries que figuren en l'annex I d'aquesta resolució.
  
Segon
  
Desestimar la sol·licitud de renovació de beca per a la formació de personal de suport tècnic a la investigació a la persona que figura en l'annex II d'aquesta resolució.
  
Tercer
  
Autoritzar la despesa i disposar del crèdit corresponent per al pagament a les persones beneficiàries que figuren en l'annex I, per un import total de 199.054,08 euros, a càrrec de l'aplicació pressupostària 39.50.18.846.31.0, línia de subvenció T4016000.
  
Quart
  
El període de gaudi de les beques que hagen estat objecte de renovació serà de l'1 de gener fins el 31 de desembre de 2002.
  
La dotació de les beques serà de 691,16 euros mensuals que es lliuraran a la persona beneficiària per mesos anticipats. Als pagaments realitzats s'aplicaran les corresponents retencions previstes en la normativa vigent.
  
Cinqué
  
D'acord amb el que estableix la base 4 de l'annex III de l'esmentada Ordre de 30 de juny de 2000, el pagament al becari de les quantitats corresponents a les quatre primeres mensualitats, en cada període anual, anirà a càrrec del pressupost de l'entitat en la qual el beneficiari desenvolupe el seu treball pràctic formatiu. Així mateix, l'assegurança d'accidents corporals i d'assistència mèdica anirà a càrrec dels pressupostos de les esmentades entitats.
  
El pagament al becari de les quantitats corresponents a les mensualitats de maig, juny, juliol, agost, setembre, octubre, novembre i desembre de 2002, anirà a càrrec dels Pressupostos de la Generalitat Valenciana.
  
Sisé
  
Els beneficiaris d'aquestes beques estan obligats al compliment de les bases de l'esmentada Ordre de 30 de juny de 2000.
  
Seté
  
Aquesta resolució esgota la via administrativa i contra la qual es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present resolució.